English: Thank you very much, James Evans. There were lots and lots of questions and points there, but, before I start to respond to you, can I just place on record my good wishes to Andrew R.T. Davies for a speedy recovery and to say how helpful I think it is to everyone that he has shown this courage in speaking out, as indeed Sam Kurtz did last week? In doing so, he helps everyone. So, I send him my best wishes for a speedy recovery. If I can start with the points that James Evans made about our evaluation of the 'Together for Mental Health' delivery plan, that has begun already, and we've contracted with people to undertake that evaluation for us in as thorough a way as we can. Possibly there'll be engagement with stakeholders, et cetera, and that work itself is due to be completed by next year - by September 2022. And I think then we'll have to look at what we take from that evaluation, because, obviously, we're going to have to have new plans going forward. And I think, at that point, then, we would want to be engaging with relevant committees and with the Senedd to make sure that we're also listening to the views of everybody here. But it's vitally important that the plan we take forward is one that will work for people who are going to be in receipt of services. You mentioned workforce pressures. The workforce pressures are very significant indeed and are something that I am focusing a lot of my time and effort on. The plan that will be consulted on by HEIW and Social Care Wales will identify in a very comprehensive way, I hope, where we need to have the different staff. We know that we've had some success with attracting psychiatrists to come and work in Wales, but we've got shortages in other specialities as well. So, that comprehensive piece of work that is being undertaken by HEIW should give us that full picture. That should be completed by the end of this year, and then we'll go out to consultation. But we aren't resting on our laurels in the meantime. HEIW are looking at what immediate steps we can take to fill vacancies in shortage areas. And I have asked officials to look at whether we can pilot a form of psychological assistance - rather than having fully qualified clinical psychologists, that we can look at earlier intervention with psychology assistance - which is being used very effectively in Aneurin Bevan University Health Board. I'm meeting them shortly to discuss what they are doing. In terms of CAMHS, they continue to be a top priority for me, just as implementing the whole-system reforms of 'Mind over matter' is at the very centre of what I am trying to do. It's why I have come into Government, and I am completely committed to delivering on that. We have seen fluctuations in the average waiting time for children and young people to access specialist CAMHS during the pandemic. Data over the last 12 months shows that the average wait to receive a first appointment for specialist CAMHS is 4.4 weeks, and that ranges from three to six weeks. The latest waiting times data for under-18s primary mental health provisions shows that 83 per cent of young people received their local primary mental health service assessments within eight weeks of referral. We did see a sharp increase in referrals, but thankfully that is now showing signs of levelling off. Nevertheless, we are not complacent, and making sure that children and young people are seen in a timely way is a top priority for me. I meet with the vice-chairs regularly, officials have those regular, ongoing discussions with health boards to drive performance, and where I've had particular concerns about the performance of a health board, I have had a special meeting where I've gone there to discuss their performance and to seek assurances that they are addressing this matter as a question of urgency. I note your welcome for the 24-hour crisis care provision. I think we are on course to deliver that. It's a big undertaking, a big change, but I am confident that we will be there by the end of this year, and we will be in a position then where people will be able to ring 111 for mental health in Wales. But below that, we're also undertaking an exercise where the delivery unit has been visiting all health boards to discuss the crisis services that operate for children and young people in particular, but across the board. They will be making recommendations about what more we need to do to improve the crisis support beyond that phone line. So, it's very much a major priority for me. Thank you for your welcome for the joint working on the Mental Health Act. Clearly, it's important that, where we can work with the UK Government in a constructive way, we do that. You asked whether we should have a new law for Wales on mental health. My honest and considered answered is that, no, that is not the challenge that we face at the moment. We know what needs to happen. We've got the Mental Health (Wales) Measure 2010, which was made in Wales by a Conservative Member, Jonathan Morgan, who took that through this Senedd. Our challenge is to ensure that we are delivering across the whole system. So, I don't think that it's about legislation per se, but we are very happy to build on the legislative opportunities that are arising where they present themselves. Finally, in terms of my priorities, my priority is to ensure that everybody in Wales, but especially children and young people, can get access to timely mental health support when they need it, at the same time as we are shifting the whole system in Wales to one of prevention and early intervention, so that fewer people need to access those specialist services in the first place. So, that is what is driving my work and what is taking up my time. Thank you.
Welsh: Diolch yn fawr iawn i chi, James Evans. Roedd gennych chi gant a mil o gwestiynau a phwyntiau, ond, cyn i mi ddechrau ymateb i chi, a gaf innau fynegi fy nymuniadau gorau ar goedd i Andrew R.T. Davies am adferiad buan a dweud pa mor llesol i bawb yn fy marn i yw ei fod ef wedi dangos dewrder fel hyn wrth siarad, fel yn wir y gwnaeth Sam Kurtz yr wythnos diwethaf? Wrth wneud fel hyn, mae hynny'n helpu pawb. Felly, rwy'n anfon fy nymuniadau gorau iddo am adferiad buan. Os caf i ddechrau gyda'r pwyntiau a wnaeth James Evans am ein gwerthusiad ni o'r cynllun cyflawni 'Law yn Llaw at Iechyd Meddwl', mae hynny wedi dechrau eisoes, ac rydym ni wedi llunio cytundeb gyda phobl i gynnal y gwerthusiad hwnnw i ni mewn ffordd mor drylwyr ag y gallwn ni. Efallai y ceir ymgysylltu â rhanddeiliaid, ac ati, ac fe ddisgwylir i'r gwaith hwnnw ei hun gael ei gwblhau erbyn y flwyddyn nesaf - erbyn mis Medi 2022. Ac rwy'n credu wedyn y bydd yn rhaid i ni edrych ar yr hyn a ddysgwn ni o'r gwerthusiad hwnnw, oherwydd, yn amlwg, fe fydd yn rhaid i ni gael cynlluniau newydd wrth symud ymlaen. Ac rwy'n credu, bryd hynny, y byddem ni'n dymuno ymgysylltu â phwyllgorau perthnasol a chyda'r Senedd i sicrhau ein bod ni'n gwrando ar farn pawb yn hyn o beth hefyd. Ond mae hi'n hanfodol bwysig fod y cynllun a fabwysiadwn yn un a fydd yn gweithio i'r bobl a fydd yn cael y gwasanaethau. Roeddech chi'n sôn am y pwysau ar y gweithlu. Mae'r pwysau ar y gweithlu yn sylweddol iawn wir a dyma rywbeth yr wyf i'n canolbwyntio llawer o'm hamser a'm hymdrech arno. Fe fydd y cynllun yr ymgynghorir ag ef gan AaGIC a Gofal Cymdeithasol Cymru yn nodi mewn ffordd gynhwysfawr iawn, rwy'n gobeithio, y mannau hynny lle mae angen i ni fod â'r staff gwahanol. Fe wyddom ein bod ni wedi gweld rhywfaint o lwyddiant o ran denu seiciatryddion i ddod i weithio yng Nghymru, ond mae yna brinder mewn arbenigeddau eraill hefyd. Felly, fe ddylai'r darn cynhwysfawr hwnnw o waith sy'n cael ei wneud gan AaGIC roi'r darlun llawn hwnnw inni. Fe ddylai hynny gael ei gwblhau erbyn diwedd eleni, ac yna fe fyddwn ni'n ymgynghori. Ond nid ydym ni'n gorffwys ar ein bri yn y cyfamser. Mae AaGIC yn edrych ar ba gamau uniongyrchol y gallwn ni eu cymryd i lenwi swyddi gwag mewn ardaloedd lle mae prinder. Ac rwyf i wedi gofyn i swyddogion ystyried a allwn ni dreialu math o gymorth seicolegol - yn hytrach na chael seicolegwyr clinigol cwbl gymwysedig, y gallwn ni edrych ar ymyrraeth gynharach gyda chymorth seicoleg - sy'n cael ei defnyddio'n effeithiol iawn ym Mwrdd Iechyd Prifysgol Aneurin Bevan. Fe fyddaf i'n cwrdd â nhw cyn bo hir i drafod yr hyn maen nhw'n ei wneud. O ran CAMHS, maen nhw'n parhau i fod yn brif flaenoriaeth i mi, yn union fel mae gweithredu'r diwygiadau system gyfan o 'Cadernid Meddwl' yn ganolog i'r hyn yr wyf yn ceisio ei wneud. Dyna pam yr wyf i wedi mynd i mewn i'r Llywodraeth, ac rwyf i wedi ymrwymo yn llwyr i gyflawni hynny. Rydym ni wedi gweld amrywiadau yn yr amser aros cyfartalog y bydd plant a phobl ifanc yn cael cymorth CAMHS arbenigol yn ystod y pandemig. Mae data dros y 12 mis diwethaf yn dangos mai 4.4 wythnos yw'r amser aros cyfartalog i gael apwyntiad cyntaf ar gyfer CAMHS arbenigol, ac mae hynny'n amrywio o dair i chwe wythnos. Mae'r data amseroedd aros diweddaraf ar gyfer darpariaethau iechyd meddwl sylfaenol i bobl ifanc dan 18 oed yn dangos bod 83 y cant o bobl ifanc wedi derbyn eu hasesiadau gwasanaeth iechyd meddwl sylfaenol lleol nhw o fewn wyth wythnos i'w hatgyfeirio. Fe welsom ni gynnydd sydyn yn yr atgyfeiriadau, ond diolch byth mae hynny bellach yn dangos arwyddion o arafu. Serch hynny, nid ydym ni'n hunanfodlon, ac mae sicrhau bod plant a phobl ifanc yn cael eu trin mewn ffordd amserol yn brif flaenoriaeth i mi. Rwy'n cyfarfod â'r is-gadeiryddion yn rheolaidd, mae swyddogion yn cael trafodaethau rheolaidd, parhaus fel hyn gyda byrddau iechyd i ysgogi perfformiad, a phan oedd gennyf bryderon penodol am berfformiad bwrdd iechyd, roeddwn yn cael cyfarfod arbennig yno i drafod eu perfformiad nhw a cheisio sicrwydd eu bod nhw'n mynd i'r afael â'r mater hwnnw gyda'r brys haeddiannol. Rwy'n nodi eich croeso chi i'r ddarpariaeth gofal argyfwng 24 awr. Rwy'n credu ein bod ni ar y trywydd iawn i gyflawni hynny. Mae hwn yn ymrwymiad mawr, yn newid mawr, ond rwy'n ffyddiog y byddwn ni'n cyrraedd yno erbyn diwedd eleni, ac fe fyddwn ni mewn sefyllfa bryd hynny lle bydd pobl yn gallu ffonio 111 ar gyfer gofal iechyd meddwl yng Nghymru. Ond ar lefel is na hynny, rydym ni'n cynnal ymarfer hefyd lle mae'r uned gyflawni wedi bod yn ymweld â'r holl fyrddau iechyd i drafod y gwasanaethau argyfwng sy'n gweithredu ar gyfer plant a phobl ifanc yn benodol, ond yn gyffredinol hefyd. Fe fyddan nhw'n gwneud argymhellion ynghylch beth arall y mae angen i ni ei wneud i wella'r cymorth argyfwng y tu hwnt i'r llinell ffôn honno. Felly, mae hon yn flaenoriaeth fawr i mi. Diolch i chi am eich croeso i'r cydweithio ar y Ddeddf Iechyd Meddwl. Yn amlwg, mae hi'n bwysig, lle gallwn ni weithio gyda Llywodraeth y DU mewn ffordd adeiladol, ein bod ni'n gwneud felly. Roeddech chi'n gofyn a ddylem ni fod â chyfraith newydd i Gymru o ran iechyd meddwl. Fy ateb gonest ac ystyriol i yw nad honno yw'r her sy'n ein hwynebu ni ar hyn o bryd. Rydym ni'n gwybod pa bethau sydd angen iddyn nhw ddigwydd. Mae gennym ni Fesur Iechyd Meddwl (Cymru) 2010, a luniwyd yng Nghymru gan Aelod Ceidwadol, Jonathan Morgan, a ddygodd hynny drwy'r Senedd hon. Ein her ni yw sicrhau ein bod ni'n gweld cyflawniadau ledled y system gyfan. Felly, nid wyf i o'r farn mai ymwneud â deddfwriaeth y mae hynny fel y cyfryw, ond rydym ni'n hapus iawn i adeiladu ar y cyfleoedd deddfwriaethol sy'n codi lle maen nhw'n ymgyflwyno. Yn olaf, o ran fy mlaenoriaethau i, fy mlaenoriaeth i yw sicrhau bod pawb yng Nghymru, ond plant a phobl ifanc yn arbennig felly, yn gallu cael gafael ar gymorth iechyd meddwl amserol pan fydd ei angen arnyn nhw, a symud y system gyfan yng Nghymru, ar yr un pryd â hynny, tuag at un o atal ac ymyrryd yn gynnar, fel nad oes angen am y gwasanaethau arbenigol hynny ar gymaint o bobl yn y lle cyntaf. Felly, dyna sy'n ysgogi fy ngwaith i a'r hyn sy'n mynd â'm hamser i. Diolch i chi.